钦定古今图书集成/理学汇编/文学典/第145卷 > 徐师曾文体明辩 > 《令》
## 钦定古今图书集成/理学汇编/文学典/第145卷 > 徐师曾文体明辩 > 《令》

按：刘良云：“令即命也。七国之时并称曰令。”秦法，皇后、
太子称令，至汉王有《赦天下令》，淮南王有《谢郡公令》，
则诸侯王皆得称令矣。意其文与制诏无大异，特避
天子而别其名耳。然考《文选》有梁任昉《宣德皇后令》
一首，而其词华靡，不可法式。今取载于史者，采而录
之。

《汉书王尊传》：“尊以高第擢为安定太守。到官，出教告
属县曰：‘令长丞尉，奉法守城，为民父母，抑彊扶弱，宣
恩广泽，甚劳苦矣。太守以今日至府，愿诸君卿勉力
正身以率下。故行贪鄙能变更者，与为治，明慎所职，
毋以身试法’。又出教敕掾功曹，各自底厉，助太守为
治。其不中用，趣自避退，毋久妨贤。夫羽翮不修，则不”
可以致千里，𫔶内不理，无以整外。府丞悉署吏行，能
分别白之贤为上，毋以富贾人百万不足与计事。昔
孔子治鲁，七日诛少正卯。今太守视事已一月矣，五
官掾张辅怀虎狼之心，贪污不轨，一郡之钱尽入辅
家，然适足以葬矣。今将辅送狱，直符史诣阁下，从太
守受其事。丞戒之戒之，相随入狱矣。

创业。《起居注》：丙辰至于西河，引见民庶等，礼敬耆老，
哀抚焭独，赈贷穷困，擢任贤能，平章狱讼，日昃而罢，
罔有所遗。顾谓左右曰：“向之五条，惟皇要道，聪明文
思，以之建极。孤所以自强不息，为义兵之先声也。”仍
自注授老人七十已上通议、朝请、朝散三大夫等官，
教曰：“乞言将智，事属高年，耄耋杖乡，礼宜优异。”老人
“等年馀七十，匍匐垒壁，见我义旗，懽逾击壤。筋力之
礼，知不可为；肉帛之资，虑其多阙。式加荣秩，以赒其
养，节级并如前授。自外当土豪隽，以资除授各有差。
官之大小，并帝自手注，量才叙效，咸得厥宜。口问功
能，笔不停辍，所司惟给告身而已。”尔后遂为恒式。
《十国春秋吴严可求传》：“张颢共徐温弑”烈祖，约中分
其地，以臣梁。烈祖殁而颢欲背约自立。可求急趋出，
书一教内裦中，麾同列往使宅贺，众莫测其所为。既
出，教宣之，乃烈祖母史太夫人教也。大略言：“先王创
业艰难，嗣王不幸早世，隆演次当立，诸将宜无负杨
氏。”辞旨激切，颢气色皆沮，以其义正，不敢夺。高祖乃
得立。

《梦溪笔谈》：“予嘉祐中客宣州宁国县，人有方玙者，其
高祖方虔，为杨行密守将，总兵戎宁国，以备两浙。虔
后为吴人所擒，其子从训代守宁国，故子孙至今为
宁国人。玙有杨溥与方虔。方从训手教数十纸，纸札
皆精善，教称委曲，书押处称使，或称吴王，内一纸报
方虔云，钱镠此月内已亡殁。”纸尾书“正月二十九日。”
按《五代史》，钱镠以后唐长兴二年卒，杨溥天成四年
已僭即伪位，岂得长兴二年尚称“吴王溥手教？所指
挥事甚详，翰墨印记，极有次序，悉当时亲迹。”今按天
成四年岁庚寅，长兴二年岁壬辰，计差二年。溥手教，
予得其四纸，至今家藏。

《容斋四笔》《随笔》中载亲王与侍从往还礼数，又得钱
丕《行年杂纪》云：“昇王受恩命，丕是时为将作少监，亦
投贺状，王降回书签子启头。继为皇太子，三司判官
并通榜子，诣内东门参贺。通入后，中贵出传令旨传
语。及受册宝讫，百官班贺，又赴东宫贺。宰相亲王阶
下班定，太子降阶，宰相前拜，致词讫，又拜，太子皆答拜，亦致词叙谢，一时之仪如此。

《潜确类书》：“‘上为下效”曰“教’，领之使不犯曰令。